
Perbeatus  ille,  qui  sibi  hujusmodi  disser¬ 
tationem  scripturo  polliceri  vel  quidem  tuto 
sperare  potest,  uti,  opera  sua, 

“  forsan  miseris  meliora  sequentur.” 


Ei  rieque  labor  ineptus  est  nec  inane  prae¬ 
mium  imo  omni  alia  mercede  animo  bene¬ 
volo  facile  charius.  Me,  fateor,  in  hoc  in¬ 
coepto  non  tanta  spes  erigit,  contentum 
dummodb  quum  postea  crudelis  iste,  quem 
e  tetro  morborum  numero  selegi,  auxilium 

V  — 

a  me  poscat,  saltem  optima  quaeque  de  eo 


3 


DE  NEURALGIA. 


observata  et  memorata  non  ignorem,  ut  ita 
forte  dolorem  atrocissimum,  quo  Neural¬ 
gia  fere  omnibus  male  prseest,  levare  vel  re¬ 
movere  queam.  Itaque  quaerat  alio  theo- 
reticus  somnia  pulchra  quibus  ille  gaudet : 
quaerat  alio  physiologiis,  cui  triplex  cir¬ 
ca  cor  aes,  experimenta  sanguine  et  letho 
polluta.  Benigniorum  hic  morbus  potissi¬ 
mum  interest  et  ab  his  gratiam  rogo  dum 
de  historia  ejus,  quoad  fieri  potest,  accurate, 
de  natura  plenius,  de  remediis  summatim 
loquar. 

4 

Conveniunt  plerique  hodie  medici.  Neu¬ 
ralgiam  morbum  novi  generis  esse  et  veteri¬ 
bus  omnino  ignotum.  At  omnibus  tamen 
de  morbis,  qui  novi  habentur,  interrogan¬ 
dum  est,  utrum  revera  nuper  exorti,  an  cum 
aliis  alio  sub  nomine  commixti  fuerint, 
quod  antiquis  deessent  accuratiora  morbi 
discrimina,  quibus  nosologia  diligentissime 
digesta,  medicinam  his  temporibus  ditavit. 
Sed  mihi  verisimilius  videtur,  veteres  sum¬ 
mam  in  morbis  intuendis  curam,  colligendis 


I 


DE  NEUllALGIA. 


3 


laborem,  depingendis  fidem  adhibere  assue¬ 
tos,  si  quando  Neuralgiae  notae  tam  facile 
distinctae  ante  oculos  versatae  fuissent,  in¬ 
ter  aliorum  disertas  et  mire  elaboratas  hu¬ 
jus  descriptionem  alicubi  reliquisse.  Igitur 
merito  qui  primi  clare  de  hoc  morbo,  disse¬ 
ruerunt,  thesauros  priscae  medicinae  perstu¬ 
diose  exquisiverunt,  laudabili  curiositate  im¬ 
pulsi,  si  forte  loca  sperata  invenire  possent. 
Nec,  ut  ipsi  crediderunt,  frustra.  Praecipui 
auctores  qui  Neuralgiae  historiam,  indaga¬ 
verunt,  duo  sunt,  scilicet  Andre  et  Pujol, 
ambo  medici  Galli.  Hi  nihil  in  PXippqcra- 
tis  vel  principum,qui  brevi  post  artis  nostrae 
patrem  floruerunt  operibus,  huic  morbo  proxi¬ 
mum  reperiebant;  verum  in  Coelii  Aureli¬ 
ani,  et  Avicennje,  non  tantum  in  descrip¬ 
tiones  eum  quasi  adumbrantes,  sed  etiam  in 
morbum  ipsum  sese  incidisse  putabant.  Hic 
de  tortura  faciei,  ille  sub  nomine  rapti  canini 
de  morbo  loquitur,  quem  Graeci  «•*■**■**«* 
vocant,  atque  inter  hos  et  Neuralgiam  indicia 
valde  similia  et  fere  eadem  esse  dicuntur. 
Hanc  rem  non  ita  esse,  cum  ad  Neuralgiae 

definitionem  et  signorum  ejus  rationem  ve¬ 
nio,  plenius  constabit.  Ecce  interim  verba 
ipsa  horum  locorum  et,  nisi  fallor,  haec  per 
se  satis  erunt  lites  componere,  manifestum 
facientia  morbos  infra  memoratos  convulsivo 
vel paralytico  generi  pertinere. 

44  In  ista  passione,  (ait  Aurelianus)  con- 
44  stitutos  sequitur  conclusio  sive  contractio 
44  repentino  motu  veniens,  ac  recedens,  sine 
44  ulla  corporis  turbatione,  in  utriusque  labii 
44  ultimo  fine,  sive  oris  angulo,  quem  Graeci 
44  Kotxivcv  vocant,  ut  etiam  buccas  adducat  in 
44  posteriorem  partem  crebrissime  tanquam 
44  ridentibus  nunc  palpebras,  vel  supercilia 
44  ac  nares,  ut  etiam  colla  atque  humeros  ra- 
44  piat,  et  ita  patienter,  faciat  commoveri, 
44  tanquam,  onus  humeris  baiulantes  trans- 
44  ferendi  ponderis  causa.”  Avicenn^e  ver¬ 
ba  sunt:  44  Ipsa  (i.  e.  tortura  faciei)  est  mor-‘ 
44  bus  officialis  in  facie,  propter  quam  trahi- 
44  tur  pars  faciei  ad  partem  non  naturalem, 
44  et  alteratur  forma  ejus  naturalis,  et  remo- 
44  vetur  bonitas  obviationis  utrormnque  la- 

“  biorum  et  ambarum  palpebrarum  ex  parte. 
“  Et  ejus  quidem  causa  est,  aut  modificatio 
“  aut  spasmus  lacertorum,  palpebrarum  et 
“  faciei.” 

Hic  facile  observari  potest,  Aurelianum 
nullam  facere  mentionem  de  dolore  saevo 
et  sui  generis,  qui  hujus  morbi  triste  est  et 
peculiare  indicium,  quinetiam  Arabum  quan- 
quam  in  capite  insequente  de  signis  dolores 
tanquam  torturae  faciei  comites  describit, 
ad  ossa  tamen  referuntur,  dum  Neuralgiae 
dolor  partes  cuti  subjacentes  potius  corripit 
et  affligit.  Verum,  his  omissis,  a  descrip¬ 
tione  generali  in  locis  citatis  comprehensa, 
non  dubitandum  est,  quin  et  raptus  caninus 
et  tortura  (i.  e.  distortio)  faciei,  morbi  alius 
alio  admodum  propinqui,  inter  spasmodicos 
rite  recenseri  debeant. 

i 

•  4 

Primae  hujus  morbi  notitiae  in  exemplo¬ 
rum  unicorum  narrationibus,  per  varia  me¬ 
dicinae  annalia  huc  illuc  sparsae  invenien¬ 
dae  sunt.  Forsitan  prima  omnium  hujus- 

modi  observatio  tomo  in  primo  actorum  so¬ 
cietatis  naturae  curiosorum  continetur,  autore 
Degener,  natu  Belgico,  in  dissertatione 
“  De  dolore  quaedam  perraro  acerboque 
“  maxillae  sinistrae  partes  occupante  et  per 
<c  paroxysmos  recurrente,5’  a.  d.  1665.  In 
1673  iterum  breviter  tractatus  erat  a  cele¬ 
berrimo  Ludwxg  qui  ei  titulum  dedit  “  Do- 
“  lor  superciliaris  acerbissimus .”  Anno  fere 
centesimo  elapso,  post  silentium  insigne  et 
inexplicatum,  Andre  de  quo  jam  dixi,  plu- 
res  in  hunc  morbum  animadversiones  edidit, 
in  libro  inscripto  “  Observations  pratiques 
“  sur  les  maladies  de  V  Urethre  et  sur  les  plu- 
“  sieurs  faits  convulsifs Hic  primum  Neu¬ 
ralgia  “  Tic  Doloureux”  quo  nomine  tamdiu 
nota  fecit,  nuncupatur,  ut  ab  alio  longe  diverso 
quem  Galli  vocant,  “  Tic  Convulsifs 55  facilius 
distingueretur.  Ex  eodem  libro  Sauvage- 
sius  quodcunque  de  hoc  morbo  scivit,  ex* 
confesso  deduxit,  quem  in  Nosologia  sua 
44  Trismus  Dolorificus”  vocat.  Haec  edita 
est  in  1763  quo  tempore,  notatu  dignum, 
tam  rarum  fuisse  videri,  ut  confiteatur  Sau- 

vagesius,  se,  tametsi  senem,  neminem  hoc 
morbo  laborantem  eatenus  usquam  vidisse. 

Nihilominus,  in  1768  cum  quaestio  medi- 
co-chirurgica,  huc  spectans,  in  Academia 
Parisiis  proposita  fuit :  44  Utrum  in  perti- 
ec  nacibus  capitis,  facieique  doloribus,  ali- 
"  quid  prodesse  possit,  sectio  nervorum 
“  quinti  Paris,’’  discimus  a  thesi,  cui  palma 
decernebatur,  plura  exempla  Parisiis ,  nu¬ 
perius  observata  fuisse.  Utcunque  haec 
sint,  nostro  Fothergillio  reservanda  est 
laus  accuratiorem  hujus  mali  descriptionem 
praebendi  in  disputatione  sua  inaugurali 
quae  data  est  anno  1770,  quo  notas  ejus  pro¬ 
prias,  singulares,  acerbas  brevi  quidem  sed 
feliciter  depinxit.  Postea,  non  tantum  ex¬ 
empla  solitaria  frequentius  hic  peregreque 
memorabantur,  sed  etiam  de  morbi  causa  et 
natura  multi  haud  inepte  disserebant.  Vi¬ 
sum  est,  e  pluribus  scriptoribus  qui  de  hac 
re  disceptaverunt,  praecipuos  seligere  et 
eorum  nomina  in  extrema  pagina  suppone- 

re*;  de  unico  tantum  opere  hic  mentione  fac¬ 
ta,  scilicet  T/iouretii,  “  Essai  sur  1’affection 
“  particuliere  de  la  Face,”  quo,  nulla  meliora 
sunt  vel  digniora  studiose  perlectu.  Tot 
auctores,  ut  ex  facili  putetur,  multa  diversa- 
quc  nomina  huic  morbo  dederunt,  quorum 
omnia  vel  certe  plurima,  quo  tam  manifeste 
discernitur,  dolorem  atrocissimum  indicant. 
Hodie  tamen  “  Neuralgia”  fere  semper  ame- 


*  Observationset  Recherches  sur  1’Usage  de  1’Aimant, 
par  M.  Thouret.  Memoires  de  la  Societe  Royale  de 
Medicine,  1799.  Essai  sur  la  Maladie  de  la  Face,  par  M. 
Pujol.  Memoires  de  la  Societe  Royale  de  Medicine, 
1782-3.  Trait6  Complet  d’Anatomie,  Sabatiere,  Vol. 
III.  Journal  de  Medicine  1778,  Memoire  par  M.  Bon- 
nard.  Traites  des  Maladies  des  Yeux,  par  Mr  Guerin. 
Memoires  de  1’Academie  de  Flessingue.  Memoire  par 
Van-wy.  Haigiiton  in  the  Medical  Records,  &c. 
Essai  sur  la  Regeneration  des  Nerfs,  par  Profess. 
Meyer.  Medical  and  Physical  Journal,  Vol.  XIII. 
Dublin  Medical  Essays,  Vol.  II.  Edinburgh  Medical 
and  Physical  Journal.  Medical  Observations  and  En- 
quiries.  Parry’s  Pathology.  Concise  and  Systema- 
tic  Account,  Dr  Fotiiergill. 

dicis  vocatur  et  quoniam  tantulum  de  na¬ 
tura  ejus  causisque  novimus,  fortasse  non 
alienum  est  pro  nomine  praecipuum  adhi¬ 
bere  signum, 

* 

Hunc  morbum  ita  definire,  ut  mihi 
definitio  placeat,  nequaquam  facile  est,  nec 
possum  prius  istam  proponere,  quae  mihi 
videatur  dignoscentia  optime  complecti, 
quam  de  natura  ejus  propria  et  variis  de 
ea  contrariisque  sententiis  pauca  praedixe¬ 
rim,  Quae  est  igitur  natura  Neuralgiae  ? 
An  in  nervis  ipsis  vel  in  quadam  alia  parte, 
veluti,  in  musculis  vel  demum  in  ipso  cere¬ 
bro  sedem  habet  ?  Quodsi  in  nervis,  telam- 
ne  quae  exigua  nervi  cujusque  fila  connec- 
tit,  vel  neurilema,  vel  materiam  ipsam  me- 
dullariam  occupat?  An  e  functione  solum¬ 
modo  impedita  constat,  vel  structurae  ner¬ 
vosae  vera  mutatione  ?  TAn  ad  habitum  to- 
tius  corporis  aut  locum,  pertinet  ?  De  sim 
gulis  his  breviter  loqui  necesse  est  ante¬ 
quam  ad  definitionem  vel  ad  ipsum  mor¬ 
bum  venire  licet.  Evidens  est  a  loco  quem 

in  Nosologia  sua  Sauvagesxus  assignavit 
necnon  a  nomine  quod  ei  imposuit  (sc.  tris- 
xnus  dolorificus)  ut,  se  judice,  spasticus  esset 
et  generi  tetanico  maxime  affinis.  Mul¬ 
tae  sunt  et  manifestae  et  faciles  causae 
quapropter  huic  sententiae  assentire  non 
possum. 

Imprimis,  spasmum,  adeo  necessarium 
morbis  tetanici  generis  ut  ferme  genus  ip¬ 
sum  constituat,  in  Neuralgia  nonnisi  ad- 
ventitium  existimare  debemus.  Praeterea 
in  initio  et  praesertim  in  levioribus  hujus 
paroxysmis,  musculae  nullae  vel  certe 
levissimae  eveniunt  contractiones,  atque 
etiam  in  gravioribus  hae  dolorem  plerum¬ 
que  sequuntur ;  in  illis  vero  contractiones 
dolorem  praegrediuntur,  quarum  simul  ad 
vim  maxima  ex  parte  respondet.  Quine- 
tiam  in  Neuralgia  spasmus  doloris  effectus 
esse  videtur,  simillimusque  iis  brevibus  et 
vivis  convulsivisque  vellicationibus  quae  fi¬ 
bras  detruncatas  brevi  post  amputationem 
vexant,  et  quarum  plane  causa  est  irritatio 

a  nervis  sectis  exoriens.  Contra,  tetani  do¬ 
lor  ab  ipsis  contractionibus  pendet,  utpote 
quae  forsitan  nervos  dolentes  inter  muscu¬ 
lorum  fasciculos  quasi  mechanice  compri¬ 
munt  et  collidunt.  Siquidem  inter  se  eous- 
que  conveniunt,  contractiones  in  utrisque 
esse  involuntarias  neque  unquam  sub  ani¬ 
mi  imperio ;  quamobrem  Darwinius  in 
errorem  incidit,  qui  dicat  aegrum  musculos 
faciei  de  proposito  et  sponte  movere,  ad 
acerrimi  doloris,  quasi  alio  vi  nervosa,  his 
motibus  distracta,  sensum,  si  possit,  minu¬ 
endum.  Denique,  si  opus  sit  pluribus  in¬ 
ter  hos  morbos  discriminibus  tetani  e  Neu¬ 
ralgiae  dolore  non  tantum  gradu  sed  genere 
quam  maxime  dissidet ;  in  hoc  enim  dolor 
est  penetrans,  irradians,  lancinans  neque  dis¬ 
similis  cancri  cruciatibus  ;  in  illo  potius  sen¬ 
sus  ille  peculiaris  fere  omnibus  quodammodo 
notus,  qui  Anglice  cramp  vocari  solet.  Haec 
satis  indicare  possunt,  quam  praecipitem  de 
hoc  morbo  sententiam,  Sauvagesius  am¬ 
plexus  est  et  quantum  erravit  non  minus  loco 
quam  nomine  ejus.  Nequeo  satis  mirari,  in 

libro  eximio  eruditoque  de  Nosologia  nuper 
edito,  au  tore  MasonGood,  in  eundem  fere  er¬ 
rorem  cum  Sauvagesio  incidisse  videri,  nam 
tametsi  sub  eodem  nomine  Neuralgiam,  ve- 
luti  genus  distinctum,  in  classis  Neuroticae , 
ordine  Cinetica  locaverit  et  de  ea  locutus  fu¬ 
erit,  ut  si  motus  convulsivus  erat  indicium 
ejus  primum  et  praecipium  et  tanquam  mor¬ 
bi  essentia  vera,  tamen  ex  brevi  sua  definiti¬ 
one  deducendum  est,  se  dolorem  respicere 
motuum  horum  tantummodo  esse  comitem. 
Supra  dixi,  quamobrem  huic  opinioni  dis¬ 
sentiri  cogor.  Hic  quoque  non  alienum  sit 
rursus  mirari,  Cullenium  virum  emerito 
praeclarum,  nusquam  vel  in  nosologia  vel  in 
reliquis  ejus  operibus,  hujus  morbi  mentio¬ 
nem  fecisse.  Dum  hi,  quos  jam  memoravi. 
Neuralgiam  musculos  potius  occupare  putant, 
Armstrong,  eximius  ille  medicus,  cerebri 
morbum  phlogisticum  esse  credit,  sed  quare, 
latet.  In  modesta  simul  conjecturae  forma 
hanc  sententiam  propositam  esse  celari  non 
debet.  Remedia  Antiplilogistica  laudat, 
quippe  quae  in  casibus  recentibus  valde  pro- 

sunt,  imo  morbum  sanant.  Fateor  tamen  ego 
nulla  eorum  signorum  adesse,  quae  cerebri 
inflammationem  aut  etiam  impetum  sangui¬ 
nis  auctum  cerebrum  versus  denotant.  Porro, 
remedia  laudata  perraro,  ut  mox  ostendam, 
morbo  opitulantur.  Itaque  nec  musculos 
neque  cerebrum  Neuralgia  tenet  sed  ner¬ 
vos  ipsos.  Huc,  medici  fere  omnes  hodie 
concedunt.  Hoc  concesso,  iterum  quaera¬ 
tur  num  telam  cellulosam,  vel  neurilema  vel 
substantiam  nervorum  medullariam?  Nemo, 
ut  in  tela  sit  cellulari,  quoad  ego  didici,  sus¬ 
picatus  est.  At  plures  tamen  sunt,  qui  cum 
Denmarkio  sustinuerunt,  tunicam  Neurile¬ 
ma  vocatam,  quae  nervos  singulos  involvit, 
in  hoc  morbo  inflammari  atque  ex  Neurile- 
matis  inflammatione  omnia  ejus  symjptomata 
crudelia  oriri. 

Hanc  tunicam  jamdudum  Pyles  et  nupe¬ 
rius  celeberrimus  Bichat  ita  articulatimdis- 
tincteque  descripserunt,  ut  nemo  qui  vult 
oculis  uti  suis,  negare  vel  nescire  queat. 
Quapropter  autem  nobis  credendum  est  Neu- 

ralgiam  nihil  aliud  esse  quam  hujus  tuni¬ 
cae  inflammationem  sane  haud  scire  me  ul- 

* 

tro  confiteor.  Spe  morbum  sanandi,  non 
raro  portio  nervi  quo  dolor  atrocissimus  fuit, 
excisa  est,  sed  nullas  cujuscunque  mutationis 
notas  nedum  inflammationis,  in  his  portioni¬ 
bus  invenimus  ;  nervus  excisus  absolute  sa¬ 
nus  esse  videtur.  Hac  in  urbe  hujusmodi 
recens  evenit  casus.  iEger,  qui  in  Nosoco¬ 
mio  Regali  Edinensi  diu  frustra  curatus  fu¬ 
erat,  inde,  spe  omni  abjecta,  tandem  egres¬ 
sus  in  manus  chirurgi  Lix  ars  forte  cecidit. 
1$,  nervi  portionem  ferro  abstulit  cum  leva¬ 
mine  doloris  quod  ab  eo  tempore  eousque, 
si  recte  certior  sim  factus,  perstitit,  et  amico 
meo  de  hac  re  interroganti  dixit,  partem  sub¬ 
motam  nihil  praeter  naturam  oculis  praesti¬ 
tisse,  ideoque  tunicam  ejus  ne  minime  qui¬ 
dem  inflammatam  fuisse. 

Porro,  celeberrimus  Astley  Cooper  in 
suis  de  chirurgia  praelectionibus  duorum  ex¬ 
emplorum  meminisse  solet,  in  quibus  «per 
quendam  alium  morbum,  a  miseriis  morte 

ereptis,  corporibusque  incisis,  utriusque  la¬ 
teris  nervos  alios  cum  aliis  comparare  potuit. 
Sed  in  his,  quoque  nulla  fuerunt  morbi  or¬ 
ganici  vestigia,  neque  ullum  discrimen  inter 
-  nervos  diversorum  laterum,  nisi,  nervus  sani 
lateris  quam  minime  in  diametro  ejus  major 
esset  nervo  eodem  lateris  affecti,  quod  for¬ 
tasse  a  natura  nutritionis  diversitate  pende¬ 
ret.  His  addi  potest  testimonium  illustris¬ 
simi  Dessault  atque  etiam  discipuli  sui 
Bichat,  nullam  se  vidisse  mutationem  in  as¬ 
pectu  vel  structura  nervorum  qui  hoc  dolo¬ 
re  tentati  fuerant. 

His  praemissis  tuto  deducere  licet  Neu- 
rilematis  inflammationem  vix  aut  ne  vix 
quidem  Neuralgiae  causam  existimari  de¬ 
bere.  Profecto  si  haec  perpetua  vel  fre- 
quentissima  esset  causa  magis  sub  artis 
nostrae  imperio  statim  jaceret,  quotidianis 
remediis  cessura  quae  inflammationem  lo¬ 
calem  ubique  solent  superare.  Porro,  su- 
pradicta  de  nervorum  conditione,  corpore 
inciso,  observata  pariter  significant  (quod 

etiam  quaeritur)  morbum  non  esse  organi¬ 
cum.  Igitur  perpendere  jam  restat  an  hoc 
malum  parti,  qua  se  ostendit,  circumscribi¬ 
tur,  an  magis  indicium  quasi  externum  cor¬ 
poris  totius  male  se  habentis  respici  debet. 
Fothergillius  atque  Abernethius  pu¬ 
tant  hunc  morbum  e  corporis  universi  statu 
oriri,  sed  cujusmodi  adversam  indicat  vale¬ 
tudinem  minime  inter  se  conveniunt.  Ille 
quidem  ait  Neuralgiam  naturae  cancer osae  es¬ 
se  participem.  Et  hoc  sibi  festinanter  quidem 
et  temere  persuasisse  videtur,  quod  duas, 
provecta  aetate,  foeminas  Neuralgia  faciei  si¬ 
ta  laborantes  viderat  quibus  mammis  in  sin¬ 
gulis  fuit  simul  tumor  schirrhosus.  Hae  di- 
cebant  dolorem  nervos  faciei  et  dolorem 
mammas  occupantem  maximam  habuisse  in¬ 
ter  se  similitudinem,  exindeque  protinus  de¬ 
duxit  Fothergillius  utrumque  ex  eadem 
causa  oriri ;  scilicet  Ctf  fluidorum  corporis 
“  acrimonia  cancrosa.”  Procul  dubio,  haec 
duo  exempla  insignia  sunt,  et  concursus 
utriusque  morbi  et  similitudo  dolorum,  res 
notatu  dignissimae.  Verum  enim  vero  non 

ideo  concludere  fas  est  id  perpetuum,  quod 
solummodo  fortuitum  fuisse  videatur.  Nam 
equidem  nullis  injaliis  casibus  suspicionem  re¬ 
motissimam  cancri  invenio  nec  quid  intelli- 
gendum  sit,  cancrosa  fluidorum  acrimonia 
multum  patet  nam  in  ipso  cancro,  nusquam 
quoad  ego  novi  probatum  est  aliquam  pecu¬ 
liarem  sanguinis  vel  secretionum  acrimoni¬ 
am  adesse.  Ergo  haec  sententia  rationibus 
nititur  infirmissimis.  Abernethxus,  amore 
rei  generalis  captus,  cunctos  morbos  olim  pro 
localibus  tantum  habitos,  causis  universis 
pendere  statuit,  quarum  imprimis  et  fere 
unica  est  nescio  qualis  organorum  quae  con¬ 
coctioni  inserviunt  perturbatio.  Dolendum 
est,  quod,  nimio  systematis  prosequendi  ar¬ 
dore,  intellectum  suum  virilem  et  sagacem 
decipi  sivit,  ut  omnibus  aliis  tam  multiplici¬ 
bus  diversisque  morborum,  causis  dimissis, 
hanc  unam  agnoscat,  morbos  unquam  esse 
locales  simul  recusans.  Quod  caetera,  neu¬ 
ralgiam  eidem  perturbationi  ascribit  ille; 
perperam  ut  ego  equidem  existimo.  Nam 

tametsi  haud  prorsus  incredibile  sit,  imo 

quod  revera  evenit,  irritationem  nervorum 
ventriculum  et  intestina  adeuntium,  in  locis 
remotis  dolores  sympatheticos  inducere,  ta¬ 
men  Neuralgiae  initium  neque  semper  prae¬ 
greditur  ulla  perturbatio  nec  in  accessioni¬ 
bus  morbi  provecti  gravissimis  viscera  con¬ 
coctioni  inservientia  plerumque  patiuntur. 
Praeter  haec,  hujus  morbi  cruciatus  et  seve¬ 
riores  et  valde  dissimiles  sunt  iis  doloribus 
quorum,  partium  consensus,  est  fons  et  ori¬ 
go.  His  addere  oportet,  ea  medicamenta 
quae  imprimis  adversus  hujusmodi  irritatio¬ 
nem,  Neuralgiam  parum  adjuvare. 

Quae  demum  est  natura,  quae  sedes  Neu¬ 
ralgiae  ?  Neque  naturam,  neque  causas  ne¬ 
que  sedem  veram  hactenus  sane  novimus. 
Dolor  crudelis,  aegre  tolerandus,  exoriens 
sine  ulla  re  irritante  extrinsecus  vel  intrin¬ 
secus  quae  nostris  sensibus  patet,  hujus  mor¬ 
bi  signum  primum  est  et  praecipuum  et  si  ' 
nosologici  classem  doloribus  seorsim  assig¬ 
navissent,  ut  jamdudum  Thouretius  et 

Young  monuerunt,  et  ut  Sagarus  quidem 
fecit,  in  ea  primum  locum  nosologia  jure  si¬ 
bi  vindicaret.  Dolor  quidem  ipse  morbus 
esse  videtur.  Sed  hujus  causam  proferre 
ultra  vim  est  nostrae  scientiae.  Profecto 
dum  sensus  ratio  penitus  latet,  necesse  est 
causam  doloris  atque  etiam  voluptatis  (quae 
sensus  modificationes  aestimandae  sunt,}  in 
crassis  tenebris  abditam  fore.  Ubi  vero 
causa  quae  dolorem  concitat,  sub  oculis  ja¬ 
cet,  qualis  est  quaedam  externa  irritatio,  ibi 
quidem  cujusmodi  sunt  mutationes,  quas 
nervus  subit,  et  ex  quibus  sensus  molestiae 
nascitur,  nullo  modo  scire  possumus  ;  nedum 
autem  cum  quod  in  Neuralgia  evenit,  nihil 
extrinsecus  nervum  lacessit.  Nervos  unica 
esse  in  corpore  humano  organa  quae  sensu 
praedita  sunt,  et  hoc  modo  unica  quae  dolo¬ 
rem  patiuntur,  en  totum  quod  de  hac  re,  post 
tot  observata  expertaque  pro  certo  constat. 
Neque  sane  ulla,  mea  sententia,  spes  est,  ut 
doloris  et  singularum  ejus  tam  diversarum 
et  fere  sine  numero  specierum  causae,  jam 
occultae,  unquam  nobis  apertae  fient ;  sem- 

per,  cum  sensus  ratione,  ingenia  etiam  sub¬ 
tilissima  evasurae.  Procul  dubio,  bono  pro- 
vidoque  consilio  posuit  natura  inter  morta¬ 
lium  curiositatem,  et  rerum  omnium  essen¬ 
tiam,  velum  sacrosanctum,  quod,  quicunque 
divellere  vel  discindere  audeat,  in  plicaturis 
innumerabilibus,  e  quibus  texitur  certissime 
se  perdit. 

Haec  ea  sunt  quae  mihi  digna  notatu  vi¬ 
sa  sunt,  antequam  definitionem  aggredi  pos¬ 
sem.  En  igitur  istam  quae  mihi  signa  prae¬ 
cipua  hujus  morbi  denotare  videtur. 

DEFINITIO  NEURALGIAE . 

Dolor  acerbissimus,  lancinans,  nervos  prae¬ 
sertim  faciei  occupans,  et  quasi  a  puncto  per 
vicinos  nervorum  ramos  irradians,  quorum 
cursum  indicat  ;  per  intervalla  paroxysmis 
rediens,  cum  vellicationibus  partis  affectae 
musculosis  ;  sine  phlogosi ;  et  nulla  evidente 
causa  ortus. 

Definitione  proposita,  paulo  amplius  dis¬ 
seram  de  morbi  sede  atque  indiciis.  Evi¬ 
dens  est  ex  plurimis  exemplis  malum  sae¬ 
pissime  ramo  maxillaria  superiore  et  inferiori 
quinti  nervorum  paris  esse  situm.  Mirum  est 
nervos  ad  sensus  externos  conferentes,  omni¬ 
no  evasisse.  Quamvis  enim  Neuralgia  haud 
raro  maxillarium  inferiorem,  ramumque  in¬ 
fra  orbitarium  nervi  superioris  maxillarii  at¬ 
que  ramos  nasales  pontalesque  nervi  opthal- 
mici  et  quoque  portionem  duram  septimi 
paris  tentaverit,  tamen  neque  gustus,  nec 
olfactus,  nec  auditus,  nec  visus  ulla  injuria, 
etiam  in  paroxysmis,  affectus  fuerit.  In  uni¬ 
co  quidem  casu  nuper  tractato  a  Nosocomii 
Regalis  Clinico  Medico,  aeger  erat  surdus 
aurem  ejusdem  lateris  quo  Neuralgia  sedem 
habuit,  sed  inveni  surditatem  ejus  ab  hac 
non  pependisse,  quoniam  initium  doloris 
praegressa  est.  Ubi  nervi  maxillarii  inferi¬ 
oris  rami  exigui  dentes  ingressi  afficiuntur, 
quod  non  raro  evenit,  morbus  pro  odontal- 
gia  habitus  est,  neque  error  prius  apparuit, 
quam  dentes  duo  pluresve  frustra  evulsi  sunt. 

Nervus  quoque  suboccipitalis,  ibi  ubi  pro- 
pemodum  cute  subjacet,  arteriae  occipitali 
vicinus,  eodem  malo  tentatus  fuit,  et  hujus 
nervi  affectum  veluti  speciem  distinctam 
Sauvagesius  in  Nosologia  sua  digessit. 
Interdum  sed  multo  rarius  nervos  membro¬ 
rum,  et  in  quodam  exemplo  dicitur  ramum 
anteriorem  cutaneum  unius  ex  nervis  inter¬ 
costalibus  occupavisse.  Nulla  ratio,  ut  cre¬ 
do,  praeberi  potest,  cur  nervi  faciei  ante  ali¬ 
os  Neuralgiae  opportuni  forent,  quamvis 
propter  acutiorem  et  teneriorem  sentiendi 
facultatem  iis  datam,  ignotae  irritatione  quae 
malum  inducit,  facilius  forte  praedi sponun- 
tur.  Haec  de  sede. 

Neuralgiae  initium  plerumque  est  incom¬ 
pertum.  Inter  primos  ejus  aggressus,  dolor 
est  levis  et  fugax,  in  paroxysmis,  ut  jam 
dixi,  per  intervalla  abnormia  rediens.  Ea 
intervalla  interdum  brevissima  sunt,  dolore 
nonnunquam  in  sexagesima  horae  parte  bis 
terve  revertente,  saepe  autem  per  horam  vel 
diutius  requiei  interstitia  misero  praebente 

interdum  quoque,  id  autem  rarius,  plures 
dies,  totae  hebdomadae,  imo  etiam  menses 
inter  doloris  reditus  labuntur.  Nec  desunt 
exempla,  in  quibus  Neuralgia  per  totum  an¬ 
num  conquievit,  postea  gravior  et  crebrior 
reditura.  Ut  morbus  inveterascit,  dolor  fit 
adeo  plus  acer  et  lancinans.  Dolorem  simul 
musculorum  vicinorum  vellicationes  invo- 
luntariae  dolorificae,  breves,  veloces  et  saepe 
iteratae  comitari  incipiunt,  vel  potius  sequi 
quamvis  intervallum  inter  dolorem  et  has 
contractiunculas  sit  adeo  breve  ut  vix  dis¬ 
cerni  possit.  Accessiones,  morbo  ingra¬ 
vescenti,  levissimis  causis,  veluti,  tacti¬ 
one  tametsi  tenera  vel  motu  utpote  parvo, 
concitantur.  Hoc  modo,  locutio,  manduca¬ 
tio,  risus,  (parum  quidem  infelicem  etiam 
subridere  videmus)  paroxysmos  inducunt  et 
si  poetat  verbis  uti  licet, 

\ 

i(  Wake  the  nerve  whence  Agony  is  born.” 

Thouretius  dolorem  Neuralgiae  tam  viva¬ 
citer  depinxit  ut  libenter  descriptionem  ejus 

proferam.  “  Cette  maladie  (inquit)  consiste 
“  toute  entiere  en  douleurs  plus  ou  moins 
“  vives,  plus  ou  moins  dechirantes,  qui,  dans 
“  leur  plus  grande  force,  arraclient  des  eris 
“  aux  malades  et  ne  permittent  pas  de  les 
“  voir  sans  compassion.  Ces  douleurs  ne  se 
“  bornent  pas  au  foyer  du  mal,  elles  se  re- 
“  pandent  en  rayons  dans  les  parties  voisines 
“  a  plus  ou  moins  distance.  Ces  irradiations 
“  influent  d’une  maniere  tres  marquee  sur 
“  la  violence  des  acces  dont  les  malades  com- 
“  parent  les  plus  forts  au  coup  foudroyant 
“  de  1’experience  de  Leyde,  tant  elles  sont 
“  quelquefois  vives,  multipliees  et  subites.” 

Secundum  varias  mali  sedes,  lachrymae 
interdum  oculis  eliciuntur  et  genas  inun¬ 
dant,  vel  saliva  copiosius  secreta,  et  ab  ac¬ 
tione  musculorum  massetorum  et  digastri¬ 
corum  expressa,  abundanter  ex  ore  profluit. 
Interdum  mucus  narium  augetur.  Hic  quo¬ 
que  commemorari  debet,  quod  jam  in  defi¬ 
nitione  indicavi,  ut  in  Neuralgicis  integu¬ 
menta  nervos  dolentes  supra  jacentia,  vix 

aut  ne  vix  quidem  rubescant,  neque  calor 
praeter  solitum  crescat.  Hoc  perattente 
animadverti  in  casu  Joh annis  Hay,  quem 
jam  tetigi,  et  in  quo  nervum  maxillarem  in¬ 
feriorem  dolor  saevissimus  cruciavit.  Pulsus 
neque  tardior  neque  celerior  fit,  neque  ullo 
modo  evidente  perturbatur.  Nulla  febris, 
nulla  quidem  febricula  adest ;  inter  paroxys¬ 
mos  aegro  plerumque  se  bene  habente. 

.De  causis  praedisponentibus  paululum  no¬ 
vimus.  Neuralgiam  provectam  aetatem  mul¬ 
to  magis  quam  primam  vel  etiam  adultam 
infestare,  jamdudum  affirmatum  fuit,  quod 
experientia  recens  plene  confirmavit.  Ante 
quadragesimum  annum  perpaucos,  ante  vi¬ 
cesimum  vix  ullos  invasit.  Medici  autem 
non  adhuc  inter  se  conveniunt,  utrum  viri 
an  foeminae  magis  ei  opportuni  sunt.  Om¬ 
nes  fere  Gallici  de  hac  re  scriptores,  quibus 
consului,  putant  numerum  virorum  foemi- 
narum  duplicem  esse  hoc  morbo  laborantium, 
nostri  autem  dicunt,  experientiam  sibi  con¬ 
trariam  prorsus  opinionem  docuisse.  Hr. 

Homius  in  eximiis  suis  praelectionibus  cli - 
nicis  hanc  sententiam  sustinuit.  Ego  vidi 
tria  exempla,  sed  viri  fuerunt. 

Quod  ad  causas  excitantes  pertinet,  vix 
magis  liquet.  Nihilominus  mihi  exempla 
Neuralgiae  diversa,  quae  nobis  tradita  fuer¬ 
unt,  sedulo  intuenti  constat,  coelum  frigi¬ 
dum  et  humidum  ad  hunc  morbum  conci¬ 
tandum  haud  parum  conferre,  et  saepe  com¬ 
pertum  est,  quod,  ex  iis,  qui  plurimi  hoc 
malo  vexati  sunt,  aut  fuere  opifices,  qui  sub 
pleno  Jove  laborare  solebant ;  aut,  qui  ob 
necessaria  negotia  sive  libenter  ob  volupta¬ 
tem  sese  tempestatis  vicibus  objecere. 

Thouretius  itidem  meminit;  tempus  aut 
pluviosum,  aut  procellosum  discessas  acces¬ 
siones  reduxisse,  quae  hac  causa  redeuntes, 
praeter  solitum  acerbae  visae  fuerunt.  Sunt 
qui,  cum  Pujolio  dicunt  Neuralgiam  faciei 
tumores  aut  osseos,  aut  glandulosos  nervum 
in  canalibus  osseis  comprimentes,  fortasse 
nonnunquam  pro  causa  excitante  habuisse. 
Inepta  ea  est  inutilisque  conjectura.  Quo- 

niam,  si  hujuscemodi  tumores  revera  post 
mortem  inventi  essent,  id  quod  nemo  asse¬ 
veravit,  hi  quidem  minime  reditus  paroxys¬ 
morum  varii  incertique  rationem  redderent, 
et  ipsa,  quam  fingant,  compressio,  potius  ad 
sensum  omnem  minuendum  quam  ad  do¬ 
lorem  ciendum  valeret ;  et  denique  nequa¬ 
quam  iis  remediis  cederet,  quae  Neuralgiae 
opitulari  solent. 

Ad  diagnosin  jam  veniendum  est.  Etsi 
nullus,  ut  mihi  videtur,  quem  nosologiae  sys¬ 
temata  amplectuntur,  morbus  notis  distinc¬ 
tioribus  hocce  potitur  ;  fuerunt  quidem,  qui 
ab  aliis  nonbene  discreverunt.  Jampridem  sa¬ 
tis  constitit,  quomodo  Sauvagesxus,  aliique 
erraverunt  vellicationes  Neuralgiae  cum  te¬ 
tani  contractionibus  spasticis  commiscendo. 
I11  quibus  rebus  haec  inter  se  invicem  dis¬ 
crepant,  jam  statui,  nec  eodem  reverti  neces- 
se  est.  Cum  hemicrania  quoque  a  Darwi- 
nio  confusus  est.  Hemicrania  autem  utrum¬ 
que  sexum,  omnem  aetatem,  varia  corporis 
temperamenta,  pariter  infestat.  In  hac  etA~ 


28 


DE  NEURALGIA. 


V 


am  doloris  maxima  ex  parte  nausea  comes 
est,  aut  quaedam  alia  ventriculi  perturbatio, 
et  ubi  saepe  nonnisi  post  bilem  rejectam,  re¬ 
cedit,  sensus  exulcerationis  aliquandiu  super- 
est.  Porro,  dolor,  quanquam  sese  intermit¬ 
tat,  manente  paroxysmo,  constanter  adest ; 
capitis  suprema  parte  potissimumque  ossibus 
parietibus  situs,  nec  musculos  vellicationibus 
asperis  torquens. 

E  rheumatismo  acuto  ex  facili  dignosci¬ 
tur.  Inflammationis  signis  quae  rheumatis¬ 
mus  habet,  manifestis  caret ;  caret  quoque 
pyrexia.  Quinetiam  de  utroque  rheumatis¬ 
mi  genere  distat  paroxysmorum  brevitate, 
doloris  natura,  et  contractiunculis  musculo¬ 
sis.  Haec  eadem  indicia  ad  Neuralgiam  ab 
Ischiade  distinguendam,  inservire  possunt, 
ideoque  neque  praeclaro  Parrio  concedere 
ischiadem  hujus  esse  speciem.  Ille,  quidem 
opinatur  Neuralgiam  semper  in  neurilema- 
tis  inflammatione  constare,  contra  quam  sen¬ 
tentiam  satis  superque  supra  dixi.  Sed  for- 

in  ischiade,  dolor  qui  non  raro  fere  impar- 


I 


DE  NEURALGIA.  29 

tibilis  est,  a  neurilemate  vere  inflammato 
exoriri  potest,  propterea  quod  sensus  dolori- 
ficus  nervi  cursum  ischiatici  tam  accurate 
indicat,  et  praeterea  neurilema  membrana 
est  fibrosa,  iis  partibus  simillima  scilicet,  ten¬ 
dinibus,  fasciis,  ligamentisque  maxime  rheu¬ 
matismo  tentatae  sunt. 

Inter  odontalgiam  et  Neuralgiam  rite  dis¬ 
cernere  in  hujus  sane  haud  initio  facile  est, 
sed  haec  satis  cito  se  declarat,  deinde  dolo¬ 
res  irradiantes  lancinantesque  et  contracti¬ 
unculae  naturam  ejus  veram  luculenter  ex¬ 
ponunt. 

Quod  ad  prognosin. — Ubi  in  memoriam 
revocamus  quoties  hic  morbus  ludificatus 
est  conamina  varia  quae  medici  frustra  ei 
obj icerunt  nos  decet  cautam  de  exitu  ejus 
sententiam  aegro  dare.  Simul  cavendum 
est  ne  animus  plus  aequo  frangatur,  nam 
spei  ad  morbos  sanandos  vel  levandos  maxi¬ 
ma  vis  est  et  quoniam  non  remediis  caremus 
quae  huic  malo  magnopere  valeant,  nec  ex- 


30 


DE  NEURALGIA. 


emplis  in  quibus  medicamentis  adhibitis  to¬ 
tum  cesserit,  omnibus  modis  spem  erigere  ex¬ 
pedit  se  valetudinem  secundam  recuperatu¬ 
rum.  iEgroti  salus  plerumque  parum  mu- 
tatur.  Vitam  non  minitatur  nisi  ubi  dolor 
atrocissimus  inter  manducandum  excita¬ 
tus,  quo  minus  corpus  satis  alatur,  prohibet. 
Hoc  modo  certe  dyspepsia  et  atrophia  sae¬ 
pe  noscuntur,  omnibus  cum  iis  malis  quae 
has  comitantur ;  interdum  etiam,  per  anxie¬ 
tatem  mentis  et  intolerabilem  corporis  ango¬ 
rem,  desperatio,  melancholia  et  demum  ipsa 
mania  superveniunt.  Inter  sequelas  hujus 
morbi  a  quibusdam  scriptoribus  phthisis  pul¬ 
monalis  recensita  est ;  an  ratione  haud  pro 
certo  novimus. 

Postremo,  de  curatione  me  tandem  sum- 
matim  locuturum,  oportet,  antequam  reme¬ 
dia  tam  intrinsecus  adhibenda  quam  extrin¬ 
secus  admovenda  proferre  pergam,  pauca  di¬ 
cere  de  nervi  sectione.  Chirurgi  autem  est, 
quomodo  nervus  quisque  optime  inveniatur 
et  secetur,  praecepta  referre,  quapropter  haec 

in  hoc  loco  praetermittere  visum.  Medici 
tamen  admodum  interest  certioris  fieri,  quem 
exitum  a  manu  curatione  plerumque  expec- 
tare  licet.  Itaque  mihi  de  hac  re  diligenter 
perscrutanti  hoc  probatissimum  videtur — 
exitum  etiam  quo  nervi  portio  excisa  fuit,  sae- 
penumero  infelicem  fuisse,  doloribus  brevi  re¬ 
gressis,  adeo  ut  anceps  remedium  semper 
habendum  est  ;  contra,  numerum  eorum 
quibus  haec  manu  curatio  profuit,  imo  quos 
sanavit  satis  multum  esse  ut  medico  pru¬ 
denti  haud  aspernanda;  nihilominus  metuen- 
am  est,  ne  quidam  vel  inepte  vel  improbi 
scalpello  usi  sint,  scilicet,  aut  pravo  desiderio 
ostentandi  quem  periti  exquisiteque  vivum, 
quasi  omni  sensu  caruerit,  incidere  possunt ; 
aut  precationibus  nimium  faciles  aegri  for¬ 
sitan  tenerioris,  medicamentis  aeque  ac  do¬ 
lore  citius  fessi.  Porro,  de  quibusdam  casi¬ 
bus  qui  scalpello  sanari  dicuntur  forte  du¬ 
bium  est,  utrum  morbus  sponte  sua  reces¬ 
serit,  an  quod  non  incredibile  videtur,  in¬ 
flammatio,  vulnus  secuta,  humores  a  parte 
tojqoiqfinp  «stisjlst  •filqsoaeiq  is 

eliciendo,  vel  diversi  generis  irritationem 
excitando,  morbum  superaverit.  Multa,  ut 
dixi,  exempla  memorata  fuerunt  quibus  ner¬ 
vi  sectio  opem  diuturnam  praebuisse  vide¬ 
tur,  sed  in  plurimis  auxilium  fugax,  et  mor¬ 
bus  brevi  regreditur,  nec  hanc  rem  mirari 
possumus,  propterea  quod  si  nervus  tantum 
dividatur,  partes  nervi  divisae,  arcto  in  con¬ 
tactu  adhuc  jacentes,  iterum  protinus  inter 
se  conjungunt.  Quine tiam,  si  portio  nervi 
excidatur  et  penitus  submoveatur,  non  mul¬ 
tum  spei  est,  aegro  diu  sanitatem  permansu¬ 
ram,  quia  portio  excisa,  non  longa  interve¬ 
niente  mora,  ipsa  renovatur  et  renovata  do¬ 
let.  Simul  operae  pretium  est,  ut  observe¬ 
tur,  morbum  nonnullis  in  exemplis  prius 
rediisse  videri,  quam  novum  secretum  fuisse 
nervum  verisimile  est.  In  his  casibus  mor¬ 
bus  alios  ramos,  eundem  fere  cursum  ha- 

bentes,  forte  occupat ;  vel  tota  pars  morbida 
non  dimota  est,  quo  non  facto,  reliquum 
frustra  fit.  Enim  vero  manu  curationi  jure 
objiciatur,  accurate  sciri  non  posse,  quae  vel 
quanta  nervi  cujuslibet  pars  vere  morbo  ten- 

tatur.  Interdum  quoque  evenit,  ut  rete 
nervosum,  veluti  pes  anserinus,  hoc  malum 
corripiat,  quod  nullo  modo  potest  submo¬ 
veri,  et,  in  quo  levando,  ex  unius  rami  ex¬ 
cisione  ne  minimum  quidem  commodum 
nobis  polliceri  licet.  Praeter  haec,  nonnun- 
quam  accidit,  ut  neuralgia  nervum  in  osseo 
canali  situm  Vexet,  sicut  nervum  inferiorem 
maxillarem  ubi  per  canalem  mentalem  tran¬ 
sit,  atque  etiam  ramum  infraorbitalium 
maxillaris  superioris,  ubi  canalem  infraorbi- 
tarium  percurrit.  Evidens  est,  scalpellum  in 
hujusmodi  casibus  adhiberi  non  posse.  De¬ 
nique  ad  nervi  sectionem  vel  excisionem 
nunquam  confugiendum  est,  nisi  medica¬ 
menta  probatissima  irrita  fuerint. 

Supra  vidimus,  quam  multa  diversaqile 
nomina  medici  ei  dederunt  et  quam  multae 
contrariaeque  opiniones  de  natura  ejus  pro¬ 
tulerunt.  Itaque  haud  mirum  est  rationem 
ejus  medendi  optimam  in  dubio  fore.  Ma¬ 
teriae  medicae  copia  et  saepenumero  frustra 
exhausta  fuit.  Venae  sectio,  purgantia  epis- 

pastica,  electricitas,  Ionica,  atque  narcotica 
alias  alia  usurpata  fuerunt.  De  his  singulis 
breviter  dicam. 

Missio  sanguinis  non  multum  adjuvare 
promittit  quoniam,  nostra  quidem  sententia, 
hic  morbus  non  inter  inflammationes  recen¬ 
seri  debet,  nec  ullo  pacto  inflammationis  na¬ 
turae  participem  esse.  Ubi  plethora  adest,  si 
non  prosit,  neque  forte  nocebit ;  ubi  abest, 
plerumque  corporis  quidem  vires,  non  morbi 
minuit.  Si  autem  habitus  sanguine  admo¬ 
dum  plenus  est,  post  venam  incisam,  narco¬ 
tica  aliquando  effectus  suos  facilius  exercent. 
Janidudum  dixi,  ex  Abernethxi  opinione, 
hunc  morbum  e  quadam  morbida  perturba¬ 
tione  viscerum  concoctioni  cibi  inservien¬ 
tium  oriri ;  et  quamvis  huic  sententiae  as- 
sentiri  nequeo,  status  tamen  horum  visce¬ 
rum  in  hoc  aeque  ac  in  omnibus  aliis  cujus- 
iii  odi  morbis,  attentionem  medici  non  levem 
poscit.  Equidem  nuper  rescivi  historiam 
casus,  qui  in  hac  urbe  evenit,  et  in  quo 
Neuralgia  ab  hydrargyri  submuriate  et  te¬ 
nero  victu  sublata  erat.  Etsi  Neuralgiae 
natura  minime  sit  comperta,  tamen  ab  omni 

quod  de  ea  novimus,  fas  est  deducere,  id, 
quod  experientia  plane  docuit,  ea  medica¬ 
menta  quae  narcotica  vocantur,  plurimum 
huic  morbo  profitura.  Ad  haec,  idcirco  no¬ 
bis  ante  omnia  confugiendum  est»  Hujus 
generis  remediorum  praecipua  sunt,  opium, 
conium  maculatum,  atropa  belladona,  hy¬ 
oscyamus,  stramonium  et  forsitan  acidum 
Prussicum.  Quod  ad  opium ;  ad  levandum 
acerbos  ejus  dolores  insignem  vim  habet, 
et  haud  raro  non  tantum  ad  leniendum  sed 
attollendum  morbum  pollet»  Verum,  sae- 
pe  necesse  est,  tantas  closes  hujus  medica¬ 
menti  praecipere,  ut  alvum  astrictam,  nau¬ 
seam,  vertiginem  inducat»  Neque  hos  ef¬ 
fectus  ex  facili  impedire  possumus*  Hanc 
ob  rem,  multi  sunt  quibus  quaedam  ex  re¬ 
mediis  insequentibus  pluris  aestimantur. 
Conium  maculatum,  medicamentum  est 
quod  Fothergillil  s  strenu  i  laudavit ;  se 
teste,  in  omnibus  confertim  cruciatus  seda¬ 
vit,  et  nonnullos  prorsus  sanavit,  Nuper  in 
casu  supra  dicto  Johannis  Hay,  (cui 
Hyoscyamus  quoque  succurrere  non  po® 

tuit)  a  Doctore  Homio  tentatus  est, 
sed  infeliciore  eventu;  quamvis  enim  us¬ 
que  ad  vertiginem,  supra  oculos  dolorem, 
nauseam,  &c.  in  usu  ejus  perstiterit,  nul¬ 
lum  solatium  praebuit.  Atropa  bella- 
donna  interdum  quoque  cum  maximo  be¬ 
neficio  sumpta  est.  Auctor  est  Kerri- 
son  hanc  Neuralgiam  sustulisse,  ubi  nervi 
sectio  et  opii  administratio  miserum  fefelle¬ 
rant.  Dosis  hujus  pariter  ac  omnium  nar¬ 
coticorum,  in  initio,  parva,  paulatim  augen¬ 
da  est  et  cum  effectus  modo  memorati,  se 
ostendisse  coeperunt,  statim  intermittenda, 
nam,  ut  in  hydrargyri  usu  observamus,  vi¬ 
res  ejus  aliquandiu  post  intermissionem  su¬ 
persunt,  imo  ingravescere  videntur.  Hyos¬ 
cyamus  multum  a  quibusdam  nec  injuria 

t  •  J  3  3  •  _  ;  •  .  3  i'  '  :  J  ■  r  .  ,,  ' 

laudatus  est.  Inter  alia  exempla  proximo 
anno,  aeger  in  nosocomio  regali  Clinico  hoc 
remedio  fauste  curaoatur.  Mar cetus  exi¬ 
mius  medicus  plusquam  unum  exemplum 

memoravit  in  quo  stramonium  plurimum 
huic  morbo  opitulari  videbatur.  Acidum 
Prussicum,  quoad  ego  equidem  novi,  hac? 

tenus  inexpertum  fuit ;  sed  haud  inverisi- 
mile  est,  cum  narcotico  remediorum  generi 
quodammodo  pertineat,  huic  quoque  pro¬ 
desset  :  ut  cunque  hoc  sit,  periculum  certe 
meretur.  Hydrargyrum,  usurpatum  us- 
quedum  salivationem  leniter  cieret,  dolorem 
ceteraque  indicia  mitigavisse  dicitur.  His 
adjici  potest  arsenicum ;  nam,  in  unico  casu 
quo  morbus  inveteraverat,  huic  remedio,  cito 
cedebat.  Antispasmodica  Neuralgiae  praesi¬ 
dium  nullum  praebent.  Quod  attinet  ad 
remedia  extrinsecus  admovenda,  epispastica 
parum  adjuvant.  In  unico  exemplo,  quod 
ego  memini  vidisse,  solutio  arsenici  aethe¬ 
re  mista,  parti  affectae  saepe  admota,  dolo¬ 
res  admodum  lenivit.  Unguento  quoque 
ex  cerussae  acetate  et  adipe  suillae  facto, 
cute  e  regione  nervi  dolentis,  bene  et  fre¬ 
quenter  perfricata,  post  nervum  sine  ullo 
beneficio  sectum,  aeger  bene  se  habuit. 
Opium  extrinsecus  admotum  ad  morbum 
succurrendum  multum  pollicetur.  Deni¬ 
que,  quibusdam  compressio  nervi  dolentis 

fasciis,  ubique  fieri  possit,  dicitur  ad  dolo¬ 
rem  levandum  haud  parum  conferre. 

Coactus  sum,  hac  mera  remediorum  e- 
numeratione  contentus  esse,  ne  aliquid  de 
eorum  modis  operandi  dicam  tum  rei  diffi¬ 
cultate  perterritus,  cum  interrogatione,  ista 
Heberdenii,  maximi  viri,  monitus.  “  E- 
“  quis  (ait)  autem  tam  consultus  fuerit  le- 
“  gum,  quibus  corpus  humanum  adminis- 
“  tratur,  ut  medicamentorum  aliquorum  fa- 
“  cultates  explicare  audeat  ?” 

ERRATA 


5.  lin.  17 j  lege  alii. 

6.  —  4. - quodam, 

ib.—  17. - fuit. 

18.  —  15.  post  irritationem  insere  valent. 

21.  —  4.  lege  maxillario, — inferiore, 

ib.  —  10.  - —  frontalesque. 

22.  —  2. - cuti. 

- 15. - irritationi. 

25.  —  14. - ingravescente. 

29.  —  5.  — —  ligamentis,  quae. 

50.  —  9.  - nascuntur. 

51.  —  12. - metuendum. 

58.  —  7.  — - —  Ecquis. 


' 


1 


•  \ 


;  - 

, 

■ 


.  \  • 


. ;  r>  H‘J  ; 


. 

. 


V 


-  , 

. 


-f  ■  I  ;v _ •  ... 

1  '  ‘  ' 


. 

*  • 


